Die liefdesbrief – Kouevuur
Februarie 3, 2011 Oktober 10, 2017 Son
Seegogga het dit begin en toe gee Die Liggie my ook die opdrag – skryf ‘n liefdesbrief. Wel…….
Selfs nou nog, na ‘n jaar, klop my hart nog steeds stadiger as ek jou naam hoor. Daar gaan nie ‘n dag verby wat ek nie aan jou dink nie. Die woord ‘liefde’ was vir my net ‘n vae begrip tot ek jou leer ken het. My hart, my lyf, my denke, my wese is steeds joune. My siel dans saam met joune. My gevoel vir jou is dieper as die diepste donkerte in die heelal.
My hart sal jou nooit ophou liefhê nie. Soms droom ek van jou. Ek huil as ek wakker word, want jy is nie hier nie. Ek hoop elke dag die deur sal oopgaan en jy sal daar staan, om my te kom haal.
Jy is die suiker in my koffie, die stroop op my brood, die soet van my waatlemoen, die lyf se hitte in my trui. Met elke oggendlig voel ek jou soene op my oë, jou hand se streling oor my hare, maar jy is nie regtig daar nie.
Ek het nooit geweet liefhê maak so seer nie.
Elke tik van die horlosie tel die leë ure af. Elke more word gister en jy daag nooit weer op nie.
Vier wit mure het my huis geword. Sonder jou. Omdat jy opgehou het om my lief te hê.
Ek kon jou nie eers self begrawe nie.
Previous Post Rymkletsers & Jack Parow
Next Post Ek moet…
7 thoughts on “Die liefdesbrief”
Junie 10, 2014 om 6:50 vm
Mei 12, 2014 om 2:16 nm
Dankie vir die skryfsel. Ek weet nie meer wat om te dink van die liefde nie. Net die afgelope week uit ´n verhouding, wat ek gehoop het my laaste sou wees, maar die lewe werk mos nou nie altyd soos mens beplan nie.
Januarie 28, 2013 om 2:00 nm
eks mal oor die brief dis hartseer maar ek voel ook soms so al is ek in 2013 maar nog net `n blote tiener…
Januarie 18, 2013 om 2:45 nm
Die brief is roerend 🙂
September 2, 2011 om 12:11 nm
En kyk net hoe huil ek na ek kla die sryf stuk gelees het…NOENA
Februarie 3, 2011 om 6:39 nm
O, die brief roer die hartsnare!
Februarie 3, 2011 om 5:56 nm
Die brief is SO mooi en so hartseer.
Laat 'n boodskap na Antoinette Kanselleer antwoord